Dilshod Turdiyev

Dilshod Shermahammadovich Turdiyev (tugʻ. 19-oktyabr 1991-yil, Fargʻona, Fargʻona viloyati, Oʻzbekiston) — yunon-rum uslubidagi oʻzbek kurashchisi, Oʻzbekiston terma jamoasi aʼzosi. Ikki karra Osiyo chempionati sovrindori, Osiyo oʻyinlari sovrindori, XXXI yozgi Olimpiya oʻyinlari ishtirokchisi.

 Martaba 
2002-yilda Qahramon Ibragimov boshchiligida „Dinamo“ sport jamiyatida shugʻullana boshladi. 2008-yilda kadetlar oʻrtasida Osiyo chempioni, 2011-yilda esa oʻsmirlar oʻrtasidagi Osiyo chempionati kumush medali sovrindori boʻldi.

2010-2014-yillarda Oʻzbekiston Jismoniy tarbiya instituti (hozirgi Oʻzbekiston davlat jismoniy tarbiya va sport universiteti)da tahsil olgan.

2012-yilda qitʼa saralash turnirida 66 kg vazn toifasida Tayyuan (Xitoy) shahrida boʻlib oʻtadigan XXX yozgi Olimpiya oʻyinlariga litsenziya olishga urinib koʻrdi, biroq saralash bahslarida magʻlub boʻldi.

2014-yilda Ostona (Qozogʻiston) shahrida oʻtkazilgan kurash boʻyicha Osiyo chempionatida 71 kilogrammgacha boʻlgan vazn toifasida 1/8 finalda yaponiyalik Tsutomu Fujimurani magʻlubiyatga uchratgan, ammo keyingi bosqichda qozogʻistonlik Qayrat Tugolboyevga yutqazib qoʻygandi. Oʻsha yili Toshkentda oʻtkazilgan kurash boʻyicha jahon chempionatida u birinchi davrada latviyalik kurashchi Kristaps Kalnakarklisni 6:0 hisobida magʻlub etgan boʻlsa, keyingi bosqichda armanistonlik Varsham Boranyanga 10: 2 yutqazib qoʻydi. Inchxon shahrida (Koreya Respublikasi) boʻlib oʻtayotgan Yozgi Osiyo oʻyinlarida vazni 71 kilogrammgacha boʻlgan polvonlar finalida koreyalik kurashchi Chon Jixyunga 9:0 hisobida imkoniyatni boy berib, turnirning kumush medalini qoʻlga kiritdi. 2014-yil oxirida Birlashgan Jahon Kurash tashkiloti maʼlumotlariga koʻra kurashchilar reytingida u toʻqqizinchi oʻrinni egalladi.

2015-yilda Doʻha (Qatar) shahrida oʻtkazilgan kurash boʻyicha Osiyo chempionatida 75 kilogrammgacha boʻlgan vazn toifasida u yarim finalda koreyalik Olimpiada chempioni polvon Xyon Vu Kimga yutqazib, bronza medalini qoʻlga kiritdihttps://uww.org/sites/default/files/media/document/event/results/results_05_doha_0.pdf.

2016-yilda Ostona shahrida (Qozogʻiston) boʻlib oʻtgan Yozgi Olimpiya oʻyinlarining qitʼa saralash turnirida 75 kilogrammgacha vazn toifasida u yana finalda koreyalik kurashchi Xyon Vu Kimga yutqazib qoʻydi, ammo Rio-de-Janeyroda (Braziliya) Olimpiada oʻyinlariga litsenziyani qoʻlga kiritdi.

Bangkok shahrida (Tailand) oʻtkazilgan kurash boʻyicha Osiyo chempionatida 75 kilogrammgacha boʻlgan vazn toifasida finalda jahon chempionati sovrindori qozogʻistonlik kurashchi Dosjan Kartikovga yutqazib qoʻydihttps://uww.org/sites/default/files/media/document/event/results/bangkok-cover.pdf. Yozgi Olimpiada oʻyinlarida u ikkinchi davrada serbiyalik kurashchi Viktor Nemesh bilan uchrashdi, ammo keskin kurashda hakamlar qaroriga koʻra magʻlub boʻldi.

2017-yili Nyu Dehli (Hindiston) shahrida oʻtkazilgan kurash boʻyicha Osiyo chempionatida 75 kilogrammgacha boʻlgan vazn toifasida u bor-yoʻgʻi sakkizinchi oʻrinni egalladi. 2018-yilda u sport karerasini yakunladi.

 

Turkum:Fargʻonada tugʻilganlar
Turkum:Yashayotgan insonlar
Turkum:1991-yilda tugʻilganlar
Turkum:19-oktabrda tugʻilganlar
Turkum:Oʻzbekiston kurashchilari